CELEX: 32018R0181
Language: fi
Date: 2017-10-18 00:00:00
Title: Komission delegoitu asetus (EU) 2018/181, annettu 18 päivänä lokakuuta 2017, tiettyjen sellaisten tavaroiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen, annetun neuvoston asetuksen (EY) N:o 1236/2005 liitteen III b muuttamisesta

13.2.2018   
            
            
               FI
            
            
               Euroopan unionin virallinen lehti
            
            
               L 40/1
            
         KOMISSION DELEGOITU ASETUS (EU) 2018/181,
   annettu 18 päivänä lokakuuta 2017,
   tiettyjen sellaisten tavaroiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen, annetun neuvoston asetuksen (EY) N:o 1236/2005 liitteen III b muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen sellaisten tavaroiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen, 27 päivänä kesäkuuta 2005 annetun neuvoston asetuksen (EY) N:o 1236/2005 (1) ja erityisesti sen 12 artiklan,
   sekä katsoo seuraavaa:
   
               (1)
            
            
               Asetuksen (EY) N:o 1236/2005 7 b ja 7 e artiklan mukaan tiettyjen asetuksen liitteessä III a lueteltujen, kuolemanrangaistuksen täytäntöönpanoon mahdollisesti käytettävien tavaroiden vientiin ja näihin tavaroihin liittyviin välityspalveluihin tai tekniseen apuun tarvitaan lupa.
            
         
               (2)
            
            
               Asetuksen liitteessä III b esitettyä unionin yleistä vientilupaa sovelletaan luvan käytön ehtojen ja vaatimusten täyttyessä sellaisiin maihin suuntautuvaan vientiin, jotka ovat poistaneet kuolemanrangaistuksen kaikkien rikosten osalta ja vahvistaneet kyseisen poistamisen kansainvälisellä sitoumuksella. Kyseiset maat luetellaan liitteen osassa 2.
            
         
               (3)
            
            
               Niiden maiden osalta, jotka eivät ole Euroopan neuvoston jäseniä, luettelo sisältää maat, jotka ovat poistaneet kuolemanrangaistuksen kaikkien rikosten osalta ja ilman varaumia ratifioineet kansalaisoikeuksia ja poliittisia oikeuksia koskevan kansainvälisen yleissopimuksen toisen valinnaisen pöytäkirjan.
            
         
               (4)
            
            
               Ratifioituaan pöytäkirjan ilman varaumia Dominikaaninen tasavalta, São Tomé ja Príncipe sekä Togo täyttävät luetteloon sisällyttämisen ehdot.
            
         
               (5)
            
            
               Sen vuoksi asetusta (EY) N:o 1236/2005 olisi muutettava.
            
         
               (6)
            
            
               Jotta viejille ja toimivaltaisille viranomaisille ei aiheutuisi kohtuuttomia rasitteita, edellisten olisi voitava käyttää muutettua unionin yleistä vientilupaa mahdollisimman pian. Sen vuoksi tämän asetuksen olisi tultava voimaan välittömästi,
            
         ON HYVÄKSYNYT TÄMÄN ASETUKSEN:
   
      1 artikla
   
   Asetuksen (EY) N:o 1236/2005 liitteen III b osassa 2 olevaa luetteloa määräpaikoista muutetaan seuraavasti:
   
               1)
            
            
               lisätään Djiboutin jälkeen ”Dominikaaninen tasavalta”,
            
         
               2)
            
            
               lisätään San Marinon jälkeen ”São Tomé ja Príncipe”,
            
         
               3)
            
            
               lisätään Sveitsin jälkeen ”Togo”.
            
         
      2 artikla
   
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä lokakuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 200, 30.7.2005, s. 1.